**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ 4185**

 **Λιβαδειά 16 /03/2021**

**ΑΠΟΣΠΑΣΜΑ**

Από το πρακτικό της αριθμ.2021-4ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **15**

****ΘΕΜΑ:** Tροποποίηση Τεχνικού προγράμματος Εκτελεστέων Έργων Δήμου Λεβαδέων έτους 2021 (2/2021 απόφαση Εκτελεστικής Επιτροπής)**

Στη Λιβαδειά σήμερα την 10η Μαρτίου 2021, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, και ύστερα από την από  **3635/5-3-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 27 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Φορτώσης Αθανάσιος  |
|  |  Μητάς Αλέξανδρος | 2 | Παπαϊωάννου Λουκάς  |
|  | Τζεσμετζής Εμμανουήλ  | 3 | Αρκουμάνης Πέτρος  |
|  | Δήμου Ιωάννης  | 4 | Μπαρμπέρης Νικόλαος |
|  | Αποστόλου Ιωάννης | 5 | Χέβα Αθανασία (Νάνσυ) |
|  | Σάκκος Μάριος  | 6 | Σπυρόπουλος Δημοσθένης |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  |  Πούλου Παναγιού (Γιώτα)  |  |  |
|  | Γαλανός Κων/νος   |  | Οι οποίοι δεν παρευρέθησαν αν και κλήθηκαν νόμιμα |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Τζουβάρας Νικόλαος |  |  |
|  |  Καράλης Χρήστος  |   |  |
|  | Πούλος Ευάγγελος |  |  |
|  | Κοτσικώνας Επαμεινώνδας   |  |  |
|  | Μπράλιος Νικόλαος  |  |  |
| 1.
 | Γερονικολού Λαμπρινή  |  |  |
| 1.
 | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 1-7 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 2Ο θέμα της ημερήσιας διάταξης*,*  ο κ. Πρόεδρος έθεσε υπόψη των μελών του Δημοτικού Συμβουλίου το υπ αριθμ 3599/5-3-2021 έγγραφο του Γραφείου Δημάρχου όπου διαβιβάζεται η υπ΄αριθμ. 2/2021 απόφαση της Εκτελεστικής Επιτροπής του Δήμου, σύμφωνα με την οποία εισηγείται στο Δημοτικό Συμβούλιο την τροποποίηση του Τεχνικού Προγράμματος Εκτελεστέων Έργων του Δήμου Λεβαδέων έτους 2021 ως κατωτέρω:

1. την εγγραφή στο Τεχνικό Πρόγραμμα Εκτελεστέων Έργων Δήμου Λεβαδέων έτους 2021 του νέου έργου με τίτλο: “Κατασκευή εγκατάστασης καταφυγίου αδέσποτων ζώων (ενδιαίτημα σκύλων)” με πίστωση 5.000 ευρώ για το έτος 2021 από την ΣΑΕ 055 και κωδικό ενάριθμο 2017ΣΕ05500010 του ΠΔΕ

2. την επανεγγραφή στο Τεχνικό Πρόγραμμα Εκτελεστέων Έργων Δήμου Λεβαδέων έτους 2021 του έργου με τίτλο “Βελτίωση αθλητικών εγκαταστάσεων γηπέδου Ζαγαρά”, λόγω μη ολοκλήρωσης του οικονομικούαντικειμένου (για την πληρωμή του τελικού λογαριασμού) με πίστωση 75,58 ευρώ από το ΠΔΕ.

Ο Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά.

- H επικεφαλής της δημοτικής παράταξης “ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ” κα Πούλου είπε ότι η παράταξή της εμμένει στις απόψεις που έχει εκφράσει για το θέμα και σε προγενέστερη συζήτησή του .Συγκεκριμένα τόνισε ότι δεν συμφωνεί η παράταξή της με την υλοποίηση του έργου σε ένα ιδιωτικό χώρο και πρότεινε εκ νέου την αναζήτηση κάποιου δημοτικού χώρου για την κατασκευή του.Είπε ακόμη ότι η ίδρυση ενός διαδημοτικού κυνοκομείου ίσως να ήταν πιο συμφέρουσα. Οσον αφορά τη χρηματοδότηση αυτή δεν χάνεται και δήλωσε την πεποίθησή της ότι οι υπηρεσίες του Δήμου θα μπορούσαν να τρέξουν γρηγορότερα το θέμα των αδειοδοτήσεων προκειμένου αυτό να γίνει σε δικό μας χώρο. Τέλος είπε ότι από τη στιγμή που υπάρχουν εξωδικαστικές ενστάσεις δημοτών αυτό σαν γεγονός ενισχύει την άρνηση της παράταξής της για το θέμα.Είναι γεγονός ότι εκεί που βρίσκεται ο χώρος που θα κατασκευασθεί το κυνοκομείο θα δημιουργήσει προβλήματα τόσο στους ιδιώτες που έχουν σπίτια , αλλά και στο γηροκομείο.

 - Ο επικεφαλής της παράταξης “ΛΑΙΚΗ ΣΥΣΠΕΙΡΩΣΗ” κ. Κοτσικώνας τόνισε ότι η διαχείριση των αδέσποτων ζώων είναι ένα ζήτημα αιχμής που πρέπει να το δούμε από τη φιλοζωϊκή σκοπιά για το καλό του κοινωνικού συνόλου. Τα περιθώρια είναι πολύ στενά για την υλοποίηση του προγράμματος αλλά έχουμε επιφυλάξεις σχετικά με την χωροθέτησή του μιας και η απόστασή του από το γηροκομείο αλλά και η μορφολογία του εδάφους είναι τέτοια που θα λειτουργεί ως χοάνη και αυτό θα έχει ως αποτέλεσμα την εντονότερη όχληση από τους ήχους των σκυλιών των κατοίκων της περιοχής και των τροφίμων του γηροκομείου. Επιπλέον μπορεί να τίθεται και θέμα μόλυνσης του υδρφόρου ορίζοντα. Τέλος είπε ότι ευχής έργο για την παράταξή του θα ήταν να μπορέσει να χρηματοδοτηθεί το έργο συντάσσοντας μια νέα μελέτη σε άλλο χώρο εφόσον δεν δημιουργεί προβλήματα.

- Ο επικεφαλής της παράταξης “ΑΛΛΑΖΟΥΜΕ ΣΕΛΙΔΑ” κ. Καραμάνης είπε ότι είναι σύμφωνος με την κατασκευή δημοτικού κυνοκομείου αλλά είναι ένα πρόβλημα με δύσκολη λύση. Δήλωσε ότι η παράταξή του έχει ενστάσεις με την χωροθέτηση του κυνοκομείου . Συμφώνησε με τις ενστάσεις τόσο της κας Πούλου όσο και του κ. Κοτσικώνα και πρόσθεσε ότι υπάρχει πρόθεση στο χώρο του γηροκομείου να ιδρυθεί και να λειτουργήσει μονάδα ΕΚΕΨΥΕ . Τέλος δήλωσε ότι έστω και ένας πολίτης να ενοχλείται θα πρέπει να ληφθεί υπόψη από όλους μας και έκλεισε προτείνοντας την αλλαγή χωροθέτησης.

- Απαντώντας ο κ. Δήμαρχος είπε ότι το ζήτημα της κατασκευής δημοτικού κυνοκομείου και κυρίως ο τρόπος υλοποίησής του απασχολεί την δημοτική αρχή από την αρχή της θητείας της. Παραμένω στην ίδια άποψη διευκρινίζοντας ότι το πρόγραμμα χρηματοδότησης αφορά την συγκεκριμένη πρόταση που έχει κατατεθεί δηλαδή στην παρούσα φάση ο πιο εύκολος τρόπος ήταν η μίσθωση ακινήτου για το συγκεκριμένο σκοπό διότι έχει όλες τις απαιτούμενες άδειες και ο Δήμος δεν θα μπεί σε αυτή τη χρονοβόρα διαδικασία και δυστυχώς δεν γίνεται να υποβάλουμε αίτηση χρηματοδότησης χωρίς να υπάρχουν οι σχετικές άδειες. . Οσον αφορά το χώρο κατασκευής του η άδεια χρήσης γης στον συγκεκριμένο χώρο δεν είναι για κατασκευή οικιών αλλά είναι καθαρά γεωργική ζώνη. Οπου και να επιχειρούσαμε την κατασκευή του κάποιος θα ενοχλείτο δυστυχώς. Το έργο βρίσκεται σε καλό στάδιο υπάρχει δυνατότητα για δημοπράτησή του ακόμη και τον επόμενο μήνα . Η λήψη της σχετικής απόφασης θα μας δώσει την δυνατότητα να τακτοποιήσουμε εν μέρει το πρόβλημα των αδέσποτων ζώων.

-Στο σημείο αυτό ζήτησε το λόγο ο επικεφαλής της παράταξης “ΛΑΙΚΗ ΣΥΣΠΕΙΡΩΣΗ” κ. Κοτσικώνας ο οποίος πρότεινε την αναβολή λήψης απόφασης για το θέμα αυτό μέχρι να ενημερωθούν καλύτερα οι δημοτικοί σύμβουλοι .

Η σχετική πρόταση τέθηκε σε ψηφοφορία όπου ομόφωνα το Σώμα αποδέχθηκε την πρόταση του κ. Κοτσικώνα και έτσι αναβλήθηκε η λήψη απόφασης για το πρώτο σκέλος της 2/2021 Απόφασης της Εκτελεστικής Επιτροπής.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Το υπ αριθμ 3599/5-3-2021 έγγραφο του Γραφείου Δημάρχου
* Την υπ΄ αριθμό 7898/02.02.2021 (ΑΔΑ: 63ΡΡ46ΜΤΛ6-ΟΔΟ) Απόφαση του Υπουργείου Εσωτερικών ένταξης πράξης του Δήμου Λεβαδέων στο Πρόγραμμα «ΦΙΛΟΔΗΜΟΣ ΙΙ»
* Την ανάγκη αποπληρωμής του Β΄έργου
* την υπ΄αριθμ. 2/2021 απόφαση της Εκτελεστικής Επιτροπής του Δήμου
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Τροποποιεί** το Τεχνικό Πρόγραμμα Εκτελεστέων Έργων έτους 2021 ως κατωτέρω:

 ****Επανεγγράφει** σε αυτό το έργο «Βελτίωση Αθλητικών εγκαταστάσεων Γηπέδου Ζαγαρά» , με πίστωση 75,58€από το Π.Δ.Ε για το οικονομικό έτος 2021 , λόγω μη ολοκλήρωσης του οικονομικού αντικειμένου .**

 **Το Δ.Σ. εξουσιοδοτεί τoν Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

. **Η απόφαση πήρε τον αριθμό 15**

 **Ο Πρόεδρος του Δ.Σ**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τζεσμετζής Εμμανουήλ  |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 | Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Παναγιού (Γιώτα)  |  |
| 12 | Γαλανός Κων/νος   |  |
| 13 | Καπλάνης Κων/νος  |  |
| 14 | Τόλιας Δημήτριος  |  |
| 15 | Τζουβάρας Νικόλαος |  |
| 16 |  Καράλης Χρήστος  |  |
| 17 | Πούλος Ευάγγελος |  |
| 18 | Κοτσικώνας Επαμεινώνδας   |  |
| 19 | Μπράλιος Νικόλαος  |  |
| 20 | Γερονικολού Λαμπρινή  |  |
| 21 | Τσιφής Δημήτριος |  |
| 22 | Αλεξίου Λουκάς |  |
| 23 | Καραμάνης Δημήτριος |  |
| 24 | Τουμαράς Βασίλειος |  |
| 25 | Κατής Χαράλαμπος |  |